
				EDIKTUA, Familia Politikarako eta Komunitate Garapenerako zuzendariarena, Z_2014_01_58_I espedienteari buruzkoa.

				Jose Luis Madrazo Juanes jaunak, Eusko Jaurlaritzako Enplegu eta Gizarte Politiketako Saileko Familia Politikarako eta Komunitate Garapenerako zuzendariak, ediktu hau eman du:

				EDIKTUA

				Ezinezkoa izan da Maria Elena Martínez Bellido andreari agiriak aurkezteko errekerimendua egitea, Z_2014_01_58_I zenbakiko espedientean eman zuen helbidean. Hori horrela, ediktu hau aditzera ematen dugu Euskal Herriko Agintaritzaren Aldizkarian, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 59.5 artikulua eta horrekin bat datozen eta aplikatzekoak diren gainerako xedapenak betetzeko; era berean, interesdunari honako agiri hauek aurkezteko errekerimenduaren berri ematen diogu:

				– Eskatzailearen NANaren fotokopia edota haren nortasuna egiaztatzen duen dokumentuarena.

				– Familia-liburu osoaren fotokopia.

				– Ebazpen judiziala (zaintza eta jagoletza).

				– Eskatzailearen erroldatze-ziurtagiri eguneratua, bizilekuan bizi diren lagun guztien zerrenda eta udalerrian noiz erroldatu zen zehaztuta.

				– Eskatzailearen enpresa ziurtagiria, eskatzaileak zerbitzuak zein enpresatan ematen dituen, enpresa horrek betetakoa. Erabateko ezintasun iraunkorra onartua izanez gero, hori egiaztatzen duen dokumentua (errekerimendu honi erantsita dago eredua, betetzeko).

				– Laguntza kobratu nahi den aurrezki-libretaren edo banku-kontuaren titulartasun-datuen kopia. Nahitaez, eskatzaileak aurrezki-libretaren edo banku-kontuaren titular izan beharko du.

				– Seme-alabak zaintzeko kontratatutako etxeko langilearen kotizazioa Gizarte Segurantzari –eskatutako hilabeteetan– ordaindu izanaren ziurtagiria.

				– Datu ekonomikoen orria, behar bezala beteta eta eskatzaileak eta, hala badagokio, haren ezkontideak edo bikotekideak sinatuta (errekerimendu honi erantsita dago eredua, betetzeko).

				– Zinpeko aitorpena.

				Familia eta lana bateragarri egiteko laguntzei buruzko Eusko Jaurlaritzaren ekainaren 29ko 177/2010 Dekretuaren babesean eskatutako diru-laguntza ematea ala ez ebazte aldera, eskatzaileari 10 eguneko epea ematen diogu aipatutako agiria Laneko, Enpleguko eta Gizarte Politiketako Lurralde Ordezkaritzan aurkez dezan (Samaniego kalea 2, 01008 Vitoria-Gasteiz), nahiz zuzenean, nahiz Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38. artikuluan aurreikusitako edozein modutan. Interesdunari ohartarazten diogu, hori egin ezean, eskaeran atzera egin duela ulertuko dugula.

				Vitoria-Gasteiz, 2015eko martxoaren 4a.

				Familia Politikarako eta Komunitate Garapenerako zuzendaria,

				JOSÉ LUIS MADRAZO JUANES.

